**A 85. sorszámú Ergoterapeuta megnevezésű szakképesítés-ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

* 1. A szakképesítés-ráépülés azonosító száma: 55 726 01

1.2. Szakképesítés-ráépülés megnevezése: Ergoterapeuta

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 1100-1440

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: -

2.2. Szakmai előképzettség: 54 720 01 Egészségügyi asszisztens szakképesítés (bővebben a 7. Egyebek fejezetben)

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 50 %

2.7. Gyakorlati képzési idő aránya: 50 %

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

3.1. A szakképesítés-ráépüléssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítés-ráépüléssel betölthető munkakör(ök)** |
| 3.1.2. | 3321 | Általános egészségügyi asszisztens | Ergoterapeuta |
| 3.1.3. | Rehabilitációs tevékenység terapeuta |
| 3.1.4. | Rehabilitációs asszisztens |
| 3.1.3. | 3515 | Ifjúságsegítő | Rehabilitációs nevelő, segítő |

3.2. A szakképesítés ráépülés munkaterületének rövid leírása:

Az ergoterapeuta az orvosi és a gyógypedagógiai rehabilitáció területén - a team-vezető irányítása alatt-önállóan végzi az akadályozott emberek kiesett, illetve megmaradt funkcióinak fejlesztését, a mindennapi élet tevékenységeinek gyakoroltatása kapcsán. Tevékenysége során legfontosabb célja, a rehabilitációban részt vevő ember segítése (sajátos módszerekkel és technikákkal), a lehető legmagasabb szintű önállóság, és életminőség elérésének érdekében.

A szakképesítés-ráépüléssel rendelkező képes:

* Egyéni és csoportos foglalkozásokat vezetni
* Tanácsot adni a kliensnek és a hozzátartozóknak a szociális ellátás lehetőségeiről
* Közreműködni a team tagjaival a rehabilitációs terv kidolgozása és végrehajtása során
* Felmérni a kliens állapotát különböző állapotfelmérő tesztek alkalmazásával
* Ergoterápiás tervet készíteni, és azt végrehajtani
* Az ADL-funkciók gyakoroltatása során különböző technikákat és módszereket alkalmazni
* Tanácsokat adni, és konkrét segítséget nyújtani a kliens környezetének akadálymentesítése érdekében

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 54 720 01 | Egészségügyi asszisztens | Szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosító száma** | **megnevezése** |
| 4.3. | 11135-12 | Rehabilitációs ismeretek |
| 4.4. | 11136-12 | Akadályozottság, korlátozottság |
| 4.5. | 11137-12 | Ergoterápia |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele, az előírt szakmai gyakorlatok igazolt teljesítése.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés-ráépülés szakmai követelménymoduljainak** |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11135-12 | Rehabilitációs ismeretek | írásbeli |
| 5.2.4. | 11136-12 | Akadályozottság, korlátozottság | írásbeli |
| 5.2.5. | 11137-12 | Ergoterápia | gyakorlati és szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Ergoterápiás foglalkozás megtervezése, előkészítése, bemutatása.

A vizsgafeladat ismertetése: Feladatleírásban rögzítetten a vizsgázó egy konkrét eset ergoterápiás foglalkozásának megtervezését, a probléma feltérképezését, a szükséges eszközök előkészítését, és magának a foglalkozásnak a bemutatását végzi.

A vizsgafeladat időtartama: 30 perc

A vizsgafeladat értékelési súlyaránya: 50 %

5.3.2. Központi írásbeli vizsgatevékenység

A vizsgafeladat megnevezése: Elméleti ismeretek reprodukálása

A vizsgafeladat ismertetése: Központilag összeállított feladatsor, amely a 4. Szakmai követelmények fejezetben szereplő szakmai követelménymodulok témaköreinek mindegyikét tartalmazza.

A vizsgafeladat időtartama: 60 perc

A vizsgafeladat értékelési súlyaránya: 30 %

5.3.3. Szóbeli vizsgatevékenység

A vizsgafeladat megnevezése: Az ergoterápiás feladatok ellátásához szükséges elméleti ismereteit, tudását alkalmazás szinten visszaadja.

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények fejezetben szereplő szakmai követelménymodulok témaköreinek mindegyikét tartalmazza

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgafeladat értékelési súlyaránya: 20 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítés-ráépüléssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai: -

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Elméleti oktatáshoz és a demonstrációs gyakorlatokhoz oktatóhelyiség |
| 6.3. | Informatika szaktanterem számítógépekkel és perifériákkal |
| 6.4. | Oktatástechnikai eszközök (tábla, projektor, számítógép) |
| 6.5. | Szakmai dia- és fóliasorozatok |
| 6.6. | Életszituációs környezet (pl.: mintalakás, tankonyha, higiénés helyiség, stb.) |
| 6.7. | Rehabilitációs gyakorló eszközök |
| 6.8. | Rehabilitációs segédeszközök |
| 6.9. | Kényelmi eszközök |
| 6.10. | Mobilitást segítő eszközök (pl.: kerekesszék, támbot, járókeret, csúszólap, stb.) |
| 6.11. | Betegágy |
| 6.12. | Kézműves technikák eszközei |

**7. EGYEBEK**

Szakmai előképzettség:

54 720 01 azonosító számú Egészségügyi asszisztens szakképesítés, 55 723 01 Ápoló szakképesítés vagy annak megfeleltetett szakképesítések, Okleveles ápoló (egyetemi végzettség), Okleveles ápoló (MSc), Egyetemi okleveles ápoló, Ápoló (BSc), Ápoló (főiskolai végzettség), Diplomás ápoló végzettség.

Kompetenciaméréssel:

egészségügyi ágazaton belüli, az 54 720 01 azonosító számú Egészségügyi asszisztens szakképesítéssel azonos tanulmányi területű, vagy annak megfeleltetett szakképesítések, illetve ezeknek  megfelelő, OKJ előtti, államilag elismert szakképesítések, vagy egészségügyi főiskolai végzettség, vagy felsőoktatási intézményben egészségtudományi képzési területen szerzett szakképzettség. Konduktor, gyógypedagógus szakképzettség. A kompetenciamérés az 54 720 01 azonosító számú Egészségügyi asszisztens szakképesítés szakmai és vizsgakövetelményében meghatározott követelménymodulokból,  modulzáró vizsgatevékenységgel azonosan, központilag a GYEMSZI ETI által szervezett módon történik.

A szakmai vizsgabizottságban való részvételre kijelölt szakmai szervezet:

Magyar Egészségügyi Szakdolgozói Kamara

1087 Budapest, Könyves Kálmán krt. 76.
Levelezési cím: 1450 Budapest, Pf.: 214.
Telefonszám: +36 1 323 2070
Fax: +36 1 323 2079
E-mail: meszk@meszk.hu